CELEX: C2006/086/28
Language: et
Date: 2006-04-08 00:00:00
Title: Kohtuasi C-70/06: Euroopa Ühenduste Komisjoni  7. veebruari 2006.  aasta hagi Portugali Vabariigi vastu

8.4.2006   
            
            
               ET
            
            
               Euroopa Liidu Teataja
            
            
               C 86/15
            
         Euroopa Ühenduste Komisjoni 7. veebruari 2006. aasta hagi Portugali Vabariigi vastu
   (Kohtuasi C-70/06)
   (2006/C 86/28)
   Kohtumenetluse keel: portugali
   Euroopa Ühenduste Komisjon esitas 7. veebruaril 2006 Euroopa Ühenduste Kohtule hagi Portugali Vabariigi vastu. Hageja esindajad on Xavier Lewis ja António Caeiros, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               1)
            
            
               tuvastada, et kuna Portugali Vabariik ei ole võtnud vajalikke meetmeid Euroopa Ühenduste Kohtu 14. oktoobri 2004. aasta otsuse kohtuasjas C-275/03: komisjon v. Portugali Vabariik, mille esemeks oli nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (1) siseriiklikku õigusse ülevõtmine, täitmiseks, siis on Portugali Vabariik rikkunud EÜ artikli 228 lõikest 1 tulenevaid kohustusi;
            
         
               2)
            
            
               kohustada Portugali Vabariigilt maksma komisjonile ülekandena nõukogu määruse 1150/2000 (EÜ, Euratom) (2) artiklis 9 viidatud Euroopa ühenduste “omavahendite” arvele, 21 450 eurot iga viidatud otsuses C-275/03 tehtud otsuse täitmisega viivitatud päeva eest alates Euroopa Kohtu käesolevas asjas tehtud otsusest kuni viidatud varasema otsuse täitmise kuupäevani;
            
         
               3)
            
            
               mõista kohtukulud välja Portugali Vabariigilt.
            
         Väited ja peamised argumendid
   Komisjoni arvamuse kohaselt ei sisalda Portugali valitsuse poolt vabariigi parlamendile esitatud riigi ja riigiasutuste lepinguvälise vastutuse seaduse eelnõu neid sätteid, mis on vajalikud Euroopa Kohtu 14. oktoobri 2004. aasta otsuse kohtuasjas C-275/03 täitmiseks; kuna komisjoni ei ole tänase päeva seisuga teavitatud ka ühestki muust meetmest nimetatud kohtuotsuse täitmiseks, on Portugali Vabariik komisjoni arvamuse kohaselt rikkunud EÜ artikli 228 lõikest 1 tulenevaid kohustusi.
   
      (1)  EÜT L 395, lk 33.
   
      (2)  Nõukogu 22. mai 2000. aasta määrus (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1).